Document ID: 32007R1084

РЕГЛАМЕНТ (ЕО) № 1084/2007 НА КОМИСИЯТА
от 19 септември 2007 година
относно установяване на забрана за улова на морски костур в зона 3M на NAFO от плавателни съдове под флага на всички държави-членки на ЕС, с изключение на Испания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1) и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността и по отношение на корабите на Общността във води, за които се изискват ограничения върху улова (3), определя квотите за 2007 г.
(2)
Уловът на морски костур в зона 3M на NAFO от съдове, плаващи под испански флаг, е вече обект на забрана;
(3)
Според сведенията, предоставени на Комисията от секретариата на NAFO, общото допустимо количество улов от ресурса, посочен в приложението към настоящия регламент, за 2007 г. е изчерпано.
(4)
Следователно е необходимо да се забрани уловът на този рибен ресурс, както и неговото съхраняване на борда, прехвърляне и разтоварване на суша от плавателните съдове на всички държави-членки,
ПРИЕ НАСТОЯЩИЯ РЕГЛАМЕНТ:
Член 1
Изчерпване на квотата
Квотите за улов на посочения в приложението към настоящия регламент рибен ресурс, отпуснати за 2007 г. на указаните в същото приложение държави-членки, се считат за изчерпани от постановената в него дата.
Член 2
Забрани
Забранява се уловът на посочения в приложението към настоящия регламент рибен ресурс от страна на съдове, плаващи под флага на или регистрирани в посочените в същото приложение държави-членки, считано от постановената в него дата. След тази дата се забранява и съхраняването на борда, прехвърлянето или разтоварването на суша на този рибен ресурс, уловен от посочените по-горе съдове.
Член 3
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 септември 2007 година.

Labels: 8
18
6